text: Folio69r
   De jour en jour plus la prisoit
   Li rois Carmans, et plus l'amoit,
   PageV02P268
   Tant k'Amours I commant li fist 
   Tel que à fenme la preïst, 
   Et que il se vousist pener
   De li faire à ce acorder 
   Que ele prendre le vousist. 
   En tel penser Amours le mist ; 
   Car dame estoit bel et plaisans 
   Done Ynabele, et avenans. 
   Et il de cuer entierement 
   Dou tout à ce faire s'assent, 
   S'avoir la puet, que il la praigne, 
   Et que tost la besoigne enpraigne ; 
   Et pensa qu'il en parleroit 
   Quant poins et tans et lieus seroit. 
  